་བླུན་པོ་བརྟག་པའི་བསྟན་བཅོས་དགེ་ལྡན་ལེགས་བཤད་
པདྨ་དཀར་པོའི་ཆུན་པོ་ཞེས་བྱ་བ་བཞུགས་སོ།།
བཅོམ་ལྡན་འདས་ལུགས་གཉིས་ཀྱི་བདག་པོ་ལ་ཕྱག་འཚལ་ལོ། །
ལུགས་གཉིས་ཇི་བཞིན་མཁྱེན་པ་ཡི། །ཐུབ་དབང་ཞབས་ལ་གུས་བཏུད་ནས།།
མཁས་དང་བླུན་པོ་རྣམ་དབྱེ་བའི། །ལེགས་བཤད་མདོ་ཙམ་བསྒྲག་པར་བྱ། །མཁས་
པ་ཞེས་བྱ་འཇིག་རྟེན་དང༌། །ཆོས་ཀྱི་ཚུལ་ལ་མཁས་པ་སྟེ། །རྣམ་པ་གཉིས་གསུངས་
དེ་བཞིན་དུ། །བླུན་པོ་ཡང་ནི་གཉིས་སུ་བཤད། །མཁས་པ་དང་པོ་ཚེ་འདི་དང་། །ཕྱི་
མ་དང་པོར་དགེ་འགྱུར་ཞིང་། །བླུན་པོ་གཉིས་ནི་རིམ་པ་བཞིན། །འདི་དང་ཕྱི་མ་
ཕུང་ཞེས་བཤད། །དེས་ན་མཁས་དང་བླུན་པོའི་ཁྱད། །རི་རབ་དང་ནི་རྡུལ་ཕྲན་དང༌།།
རྒྱ་མཚོ་དང་ནི་ལྟེང་ག་དང་། །ནམ་མཁའ་ལག་མཐིལ་ལྟ་བུ་ཡིན། །མཁས་པ་མཁས་
པའི་དྲུང་ན་མཛེས། །ཡོན་ཏན་ཇི་བཞིན་མཐོང་བས་ཡིན། །རིན་ཐང་མེད་པའི་ནོར་
བུ་དེ། །དེད་དཔོན་ལག་ཏུ་མཛེས་ལ་ལྟོས། །བླུན་པོའི་གམ་ན་མཁས་མི་མཛེས། །ཡོན་
ཏན་མཐོང་བ་མེད་པས་ནོངས། །ཙན་དན་གསེར་ལས་རིན་ཆེ་བ། །བླུན་པོས་སོལ་
བར་བྱས་ལ་ལྟོས། །མཁས་པ་མཁས་པའི་ངག་བཞིན་ཉན། །དེ་ལས་ཡོན་ཏན་འོས་
པ་འཐོབ། །གྲུ་དཔོན་ལེགས་ཕྱིན་ངག་ཉན་པས། །ཚོང་འགྲོན་དབྱིག་དང་འཕྲད་ཅེས་
གྲགས། །བླུན་པོ་མཁས་པའི་ངག་མི་ཉན། །དེ་ལས་ཉེས་སྐྱོན་འོས་པ་འཐོབ། །ངང་
པའི་ངག་བཞིན་མ་ཉན་པས། །རུས་སྦལ་མཁའ་ལས་ལྷུང་ཞེས་གྲགས། །མཁས་པ་

རྒྱལ་རབས་ཆོས་འབྱུང་།
240
མཁས་པའི་སྙན་པ་བརྗོད། །དེ་ཡིས་ལུས་ཅན་དང་བ་འདྲེན། །རི་བོང་སེམས་དཔའི་
གྲགས་པ་གང༌། །བརྒྱ་བྱིན་གྱིས་ནི་བརྗོད་ལ་ལྟོས། །བླུན་པོས་མཁས་པའི་མི་སྙན་
བརྗོད། །དེ་ཡིས་ལུས་ཅན་དང་བ་ལྡོག །མཛའ་བོས་དགེ་སློང་གྱད་ནོར་གྱི། །མི་
སྙན་བརྗོད་བའི་བྱུང་བ་ལྟོས། །མཁས་པས་མཁས་པ་དབུལ་མཐོང་ན། །ལྷག་པར་
སེམས་ཀྱིས་ཡི་རངས་བྱེད། །དཀའ་ཐུབ་གཙང་མའི་དྲང་སྲོང་ལ། །བརྒྱ་བྱིན་དགྱེས་
པའི་བྱུང་བ་ལྟོས། །བླུན་པོས་མཁས་པ་དབུལ་མཐོང་ན། །ང་རྒྱལ་སེམས་ཀྱིས་ཁྱད་
གསོད་བྱེད། །སྤྲེལ་རྒན་རྣམས་ཀྱིས་མི་བཟུང་ནས། །མཇུག་མ་མེད་ཅེས་བགད་ལ་
ལྟོས། །མཁས་པས་གོང་མ་ཐོད་བཞིན་ཁུར། །དེ་ཡིས་བདག་ཉིད་གོང་དུ་འཛེགས།།
བཞིན་བཟང་གིས་ནི་ཡུལ་འཁོར་སྲུང་། །མཆོག་ཏུ་བཀུར་བའི་ཡ་མཚན་ལྟོས། །བླུན་
པོས་གོང་མ་ཁྱད་དུ་གསོད། །དེ་ཡིས་བདག་ཉིད་འོག་ཏུ་ལྷུང༌། །གཙུག་ཕུད་ཅན་གྱིས་
རང་གི་ཕ། །དགྲ་བཅོམ་བསད་པའི་ཉེས་དམིགས་ལྟོས། །མཁས་པས་བདེན་པར་སྨྲ་
བ་ཡིས། །རང་ཚིག་གཞན་གྱིས་ཚད་མར་བྱེད། །རྒྱལ་པོའི་སྲས་ཀྱིས་བདེན་སྨྲས་
པས། །སུ་དཱ་བུ་ཡིས་མཉན་ལ་ལྟོས། །བླུན་པོས་བརྫུན་པར་སྨྲ་བ་ཡིས། །རང་ཚིག་
གཞན་གྱིས་རིས་སུ་འབོར། །མུ་སྟེགས་བྱེདཀྱི་བརྫུན་སྨྲས་པས། །ཁྱིམ་བདག་ལུག་
གིས་སྤངས་ལ་ལྟོས། །མཁས་པས་འཕྲལ་དང་ཕྱིས་གཉིས་ལས། །ཕྱིས་སུ་བདེ་བ་
མཆོག་ཏུ་བྱེད། །ཐམས་ཅད་སྒྲོལ་གྱི་དཀའ་ཐུབ་ཀྱིས། །ཆོས་སྐུའི་བདེ་བ་ཐོབ་ལ་
ལྟོས། །བླུན་པོས་འཕྲལ་དང་ཕྱིས་གཉིས་ལས། །འཕྲལ་དུ་བདེ་བ་མཆོག་ཏུ་བྱེད། །རི་
དྭགས་རུ་རུས་ཕན་བཏགས་པའི་། །མི་ངན་གྱི་ནི་སྤྱོད་ཚུལ་ལྟོས། །མཁས་པ་དང་
པོ་མཐུན་ཕྱིན་ཆད། །མཛའ་བ་ནམ་ཡང་གཏོང་མི་བྱེད། །སྤྲེ་འུའི་དབང་པོས་སྤྲེ་

241
དགེ་ལྡན་ལེགས་བཤད།
འུའི་ཚོགས། །རྗེས་སུ་བསྐྱངས་པའི་སྤྱོད་ཚུལ་ལྟོས། །བླུན་པོ་དང་པོ་མཐུན་ན་ཡང༌།།
ཅུང་ཟད་ཙམ་གྱིས་འགྱུར་ལྡོག་བྱེད། །ཤིང་རྟ་མོ་དང་མཛའ་བ་ཡི། །སེང་གེ་ངན་
པའི་སྤྱོད་ཚུལ་ལྟོས། །མཁས་པ་ལུས་སྟོབས་ཆུང་ན་ཡང༌། །རྣམ་དཔྱོད་རྩལ་གྱིས་
དགྲ་ལས་རྒྱལ། །རི་བོང་བློ་དང་ལྡན་པ་ཡིས། །རི་དྭགས་རྒྱལ་པོ་བསད་ཅེས་གྲགས།།
བླུན་པོ་ལུས་སྟོབས་ཆེ་ན་ཡང་། །བློ་གྲོས་དམན་པས་དགྲ་དབང་འགྲོ །ལུས་བོང་ཆེ་
བའི་གླང་པོ་ཉིད། །སྲེ་མོང་དག་གིས་བསད་ལ་ལྟོས། །མཁས་པ་ཡོན་ཏན་ཀུན་ལྡན་
པས། །གང་དུ་ཕྱིན་པ་དེ་རུ་བྲིན། །རྟ་ཕོ་བཟང་དང་རྒྱན་བཟང་པོ། །ཚོང་འདུས་
དག་ཏུ་བྲིན་ཞེས་གྲགས། །བླུན་པོ་ཉེས་པ་ཀུན་ལྡན་པས། །གང་དུ་ཕྱིན་པ་དེ་ནས་
ལྡོག །བོང་ཤ་ཡིན་པར་ངོ་ཤེས་ན། །སུས་ཀྱང་ཉོ་བ་མེད་ལ་ལྟོས། །མཁས་པ་རང་
གི་ཡུལ་ལས་ཀྱང༌། །ཡུལ་ཁམས་གཞན་དུ་མཆོད་པ་འཐོབ། །ནོར་བུ་གཞན་དུ་བྲིན་
པ་ཙམ། །རྒྱ་མཚོའི་ནང་དུ་ག་ལ་བྲིན། །བླུན་པོ་གང་དུ་གནས་ན་ཡང༌། །ལུས་ཅན་
ཀུན་གྱིས་སྤོང་བར་བྱེད། །ཉེས་འོངས་ཞེས་བྱའི་ཁྱིམ་བདག་བུ། །སྐྱེ་བོ་ཀུན་གྱིས་
བོར་ལ་ལྟོས། །མཁས་པ་དམ་ཚིག་གཙང་བའི་མཐུས། །ཡིད་ལ་འདོད་པའི་དོན་ཆེན་
འགྲུབ། །སྲེག་པའི་ཕྲུག་གུ་སེམས་བསྐྱེད་པས། །ཕ་རོལ་མེ་ཆེན་ལོགས་ལ་ལྟོས། །བླུན་
པོ་དམ་ཚིག་མི་གཙང་བས། །མི་འདོད་མཚན་མ་འཕྲལ་དུ་བྱུང་། །ཅི་ཚུགས་བྱས་
ཀྱང་བརླག་པར་གྱུར། །མེ་ཡིས་འཇིགས་པས་འཕགས་སྐྱེས་པོ། །སྐྱེད་མོས་ཚལ་དུ་
ཚིག་ལ་ལྟོས། །མཁས་པ་ཕམ་པ་ཙམ་གྱིས་ནི། །དགྲ་ལན་ལྡོན་པའི་བློ་སྟོབས་བྱུང༌།།
མདའ་ཡིས་ཕོག་པའི་བྱང་གཡག་གིས། །རྔོན་པའི་སྲོག་དང་ཕྲལ་ལ་ལྟོས། །བླུན་པོ་
ལན་གཅིག་ཕམ་པ་ན། །གཉེན་ལ་འཁང་ཞིང་དགྲ་བློ་ཞི། །ཁྱི་ངན་ལ་ནི་རྡོ་ཕོག་ན།།

རྒྱལ་རབས་ཆོས་འབྱུང་།
242
འཁང་ནས་ཉལ་བའི་སྤྱོད་ཚུལ་ལྟོས། །མཁས་པ་དོན་གྱི་གལ་ཐུག་ན། །དགྲ་བོ་གང་
ལའང་འཇིགས་པ་མེད། །ལྷ་དབང་གཅིག་གིས་ལྷ་མིན་གྱི། །དཔུང་ཚོགས་ཕམ་པ་
བྱུང་བ་ལྟོས། །བླུན་པོ་དོན་གྱི་གལ་ཐུག་ན། །ཅུང་ཟད་ཙམ་ལའང་སྐྲག་པ་སྐྱེ། །མི་
ལ་ཟགས་སུ་འཁྲུལ་པ་ཡིས། །སྟག་གི་སྙིང་སྲིད་གས་ལ་ལྟོས། །མཁས་པ་མང་དུ་
འདུས་པ་ན། །བློ་གྲོས་བསྡུར་བས་ལེགས་ལ་སྦྱོར། །གླང་པོ་ལ་སོགས་སྲོགས་ཆག་
བཞི། །འཛོམས་ནས་བསླབ་ཁྲིམས་བཅས་ལ་ལྟོས། །བླུན་པོ་མང་དུ་འདུས་པ་ན། །བློ་
ངན་བསྡུར་བས་ཉེས་ལ་སྦྱོར། །རྫོགས་བྱེད་མང་དུ་འདུས་ནས་ནི། །འཕགས་པ་མཽངྒལ་
བཀྲོངས་ལ་ལྟོས། །ཁས་པ་རེ་རེའི་དགེ་མཚན་གྱིས། །རྒྱལ་ཁམས་ཀུན་ལ་བདེ་སྐྱིད་
འབྱུང༌། །ཤ་བྱིན་ཞེས་བྱའི་ཆོས་རྒྱལ་གྱིས། །རང་སྲིད་བསྐྱངས་པའི་ཡ་མཚན་ལྟོས།།
བླུན་པོ་རེ་རེའི་བྱེད་པ་ཡིས། །རྒྱལ་ཁམས་ཀུན་ལ་སྡུག་བསྔལ་འབྱུང༌། །མ་ལ་གནོད་
ཀྱི་བྱེད་པ་ཡིས། །ཤཱཀྱའི་རིགས་ནི་ཕུང་ལ་ལྟོས། །མཁས་པ་ཆགས་སྡང་ཞི་བ་ཡིས།།
དགྲ་བོ་དང་ཡང་མཛའ་བ་འཐོབ། །རི་དྭགས་ཤར་བྷས་བསྒྲལ་བ་ཡིས། །རྒྱལ་པོ་
དགའ་བའི་ངང་ཚུལ་ལྟོས། །བླུན་པོ་ཆགས་སྡང་གོམས་པ་ཡིས། །ཀུན་དང་འཁོན་
པ་ངང་གིས་འཐོབ། །དུག་སྦྲུལ་གདུག་པའི་གཟུགས་མཐོང་ན། །སྐྱེ་བོ་མཐའ་དག་
བྲོས་ལ་ལྟོས། །མཁས་པས་རྙེད་པ་རྙེད་པ་སྟེ། །འབྱུང་འོས་ཤིག་ལས་བྱུང་བ་ཡིན།།
སྐྱེ་བོ་མང་པོས་བཀུར་བ་ཡིས། །སྔོན་གྱི་རྒྱལ་པོའི་ཡ་མཚན་ལྟོས། །བླུན་པོའི་རྙེད་
པ་ལོག་འཚོ་སྟེ། །འབྱུང་མི་འོས་ཤིག་བྱུང་བ་ཡིན། །ཝ་སྐྱེས་རྒྱལ་པོར་བཀུར་བ་
ཡིས། །རི་དྭགས་རྒྱལ་པོས་བསད་ལ་ལྟོས། །མཁས་པ་དང་པོ་བརྩམས་ཕྱིན་ཆད།།
ཅི་ལ་ཐུགས་ཀྱང་ཕ་མཐར་སྐྱེལ། །མེ་འོབས་བརྒལ་ནས་ཚོང་དཔོན་གྱིས། །དྲང་

243
དགེ་ལྡན་ལེགས་བཤད།
སྲོང་ཆེན་པོའི་སྙིང་སྟོབས་ལྟོས། །བླུན་པོས་བྱ་བ་གང་བརྩམས་ཀྱང་། །ཕྱིས་སུ་འཚེངས་
པ་གཅིག་ཀྱང་མེད། །ཁྱེ་འུ་མེ་སྐྱེས་ཕ་ཡིས་ནི། །བུད་མེད་ལྟོ་བ་མཉེས་པར་ལྟོས། །
མཁས་པས་གཞན་དག་ཅི་ཟེར་ཡང་། །དོན་ལ་བལྟས་ནས་འཇུག་ལྡོག་བྱེད།།
བྲམ་ཟེའི་སློབ་མས་སློབ་དཔོན་གྱིས། །བརྐུ་བར་བསྔགས་པ་བཟློགས་ལ་ལྟོས། །བླུན་
པོ་དོན་ལ་མི་ལྟ་བར། །གཞན་གྱིས་བྲིད་པའི་དབང་དུ་གཏོང་། །སྲིན་མོའི་ངག་བཞིན་
ཉན་པ་ཡིས། །ཚོང་མགྲོན་མཐའ་དག་ཕུང་ལ་ལྟོས། །མཁས་པ་ཤིན་ཏུ་རྒུད་ན་ཡང་།།
ཟླ་བ་བཞིན་དུ་ཡར་ངོར་འབྱུང་། །བཙོན་རར་འཁོད་བའི་བློན་པོ་མགར། །རྗེས་སུ་
ཀུན་ལས་རྒྱལ་ཞེས་གྲགས། །བླུན་པོ་ལན་གཅིག་རྒུད་པ་ན། །མར་མེ་བཞིན་དུ་ཟད་
པར་འགྱུར། །བཟོད་སྨྲར་རྒོལ་བའི་རྒྱལ་པོ་ཉིད། །འཕྲལ་དུ་བརླགས་པའི་ངང་ཚུལ་
ལྟོས། །མཁས་པས་གཞན་དག་འཐབ་པ་ན། །ཕན་པའི་སེམས་ཀྱིས་མཐུན་པར་སྒྲུབ།།
རྒྱལ་བུ་དད་པས་ཀླུ་རྒྱལ་གཉིས། །མཛའ་བར་བྱེད་པའི་དགེ་མཚན་ལྟོས། །བླུན་པོས་
གཞན་དག་འཐབ་པ་ན། །ཀྱོག་པོའི་སེམས་ཀྱིས་ཅི་དགར་འཇོག །བྱི་བས་གླང་ཆེན་
སྲེ་མོང་གཉིས། །བཏང་སྙོམས་བྱས་པས་ཕུང་ལ་ལྟོས། །མཁས་པས་ནོར་བསགས་
སྦྱིན་པ་གཏོང་། །དེ་ཡི་ཁྲོན་ཆུ་བཞིན་དུ་འཕེལ། །འཕྲལ་ལ་མཐོ་ཞེས་ཁྱེ་འུ་ཡིས།།
སངས་རྒྱས་མཆོད་པའི་བསོད་ནམས་ལྟོས། །བླུན་པོས་སེར་སྣས་ལོངས་མི་སྤྱོད། །དེ་
ཡིས་ཟླ་བ་བཞིན་དུ་འཛད། །སྦྲང་མས་བསགས་པའི་སྦྲང་རྩི་རྣམས། །གཞན་གྱིས་
སྤྱད་ནས་ཟད་ལ་ལྟོས། །མཁས་པས་དང་པོ་འཐབ་རྩོད་སྤོང༌། །འཐབ་རྟིང་དགྲ་ལ་
ནུས་ཐོན་བྱེད། །རྒྱལ་པོ་སྲིད་སྒྲུབ་ཅེས་བྱ་བས། །ཕ་རོལ་དམག་ཚོགས་བཅོམ་ལ་
ལྟོས། །བླུན་པོ་དང་པོ་འཐབ་རྩོད་སློང༌། །འཐབ་ནས་རྒྱལ་ཁ་དགྲ་ལ་གཏོད། །རྒྱལ་

རྒྱལ་རབས་ཆོས་འབྱུང་།
244
པོ་མེ་ལོང་འཛིན་པ་ཡིས། །རྒྱལ་ཁ་བློན་པོར་ཤོར་ཞེས་གྲགས། །མཁས་པས་རང་
ལ་གནོད་ནུས་པའི། །དགྲ་བོ་ཐོག་མར་འཆམ་ལ་འབེབ། །དེད་དཔོན་རྒྱ་ཚོར་འཇུག་
པ་ན། །སྔོན་ལ་ཆུ་སྲིན་གསོད་ཅེས་གྲགས། །བླུན་པོས་རང་ལ་གནོད་ངེས་ཀྱང་། །ཟང་
ཟིང་སེམས་ཀྱིས་ཅི་དགར་འཇོག །གཟུགས་ཅན་སྙིང་པོས་ལུས་འཕགས་མ། །བཙུན་
མོར་བྱས་པའི་ཉེས་དམིགས་ལྟོས། །མཁས་པས་རང་གི་སྙན་གྲགས་གང༌། །སྐྱེ་བོ་
གཞན་ལ་བགོ་བཤའ་བྱེད། །རྒྱལ་པོས་བསྟན་པ་བཙུགས་པ་ཡི། །སྙན་གྲགས་འགོས་
ཀྱིས་ཐོབ་ལ་ལྟོས། །བླུན་པོ་རང་གི་ཉེས་སྐྱོན་རྣམས། །སྐྱེ་བོ་གཞན་ལ་ནན་གྱིས་བགོ།
གཡོ་ཅན་གྱིས་ནི་གོ་ཏམ་དྲུང༌། །རལ་གྲི་ཁྲག་ཅན་བོར་ལ་ལྟོས། །
མཁས་པས་ཐབས་ལ་མཁས་པའི་མཐུས། །ཆེན་པོ་རྣམས་ཀྱང་བྲན་དུ་བཀོལ།།
མཁའ་ལྡིང་མཐུ་རྩལ་ཆེ་ན་ཡང་། །གོས་སེར་ཅན་གྱིས་ཞོན་ལ་ལྟོས། །བླུན་པོ་ཐབས་
ལ་མི་མཁས་པས། །ཆུང་ངུ་རྣམས་ཀྱིའང་བྲན་དུ་འགྱུར། །ཝ་ཡིས་ཁུར་པོ་བསྐུར་
བ་ཡིས། །སེང་གེ་རྒྱགས་པའི་སྤྱོད་ཚུལ་ལྟོས། །མཁས་པ་བློ་གྲོས་མཛངས་པའི་མཐུས།།
རང་གི་གཏམ་ངན་ཐབས་ཀྱིས་སེལ། །དྲང་སྲོང་ཞིག་གིས་རྒྱལ་པོ་ལ། །ཐབས་ཀྱིས་
དག་པར་བྱས་ལ་ལྟོས། །བླུན་པོ་མཛངས་པའི་བློ་མེད་པས། །རང་གི་གཏམ་ངན་ངོ་
སོར་བྱེད། །ཙུ་ཏའི་ཡུལ་གྱི་རྒྱལ་ཕྲན་འགའ། །ཕ་བསད་པ་ལ་རྒྱལ་རྔ་རྡུང༌། །མཁས་
པ་ཤིན་ཏུ་ཉམ་ང་བའི། །གནས་ལས་གཟུར་བ་དཔའ་རྟགས་ཏེ། །སེང་གེས་ཁྱུ་མཆོག་
གསོད་པའི་ཚེ། །རྭ་ལ་བཟུར་བ་བྱེད་ཅེས་གྲགས། །བླུན་པོས་རྟོག་དཔྱོད་མི་གཏོང་
བར། །དགྲ་ལ་རྩོད་པ་བླུན་རྟགས་ཏེ། །མར་མེའི་འོད་ལ་འཐབ་པ་ཡི། །ཕྱེ་མ་ལེབ་
ཀྱི་ངང་ཚུལ་ལྟོས། །མཁས་པས་འོས་པ་བཞིན་བྱེད་པས། །སྐྱེ་བོ་སུས་ཀྱང་ཚོད་འཛིན་

245
དགེ་ལྡན་ལེགས་བཤད།
སླ༑ ༑གླང་པོས་རང་ལུས་བོར་བ་ཉིད། །ཕོངས་པ་རྣམས་ཀྱིས་ཤེས་ལ་ལྟོས། །བླུན་
པོས་མི་བྱེད་དགུ་བྱེད་པས། །སྐྱེ་བོ་སུས་ཀྱང་ཚོད་འཛིན་དཀའ། །ཀླ་ཀློའི་ཡུལ་ལྗོངས་
ཁ་ཅིག་ན། །མ་ཉིད་བག་མར་ལེན་ལ་ལྟོས། །མཁས་པས་སྔ་སྲོལ་བཟང་པོ་སྐྱོང་།།
དེ་ཡི་བདེ་བ་བརྟན་པོ་འཐོབ། །ཡེ་དབང་རྒྱལ་པོས་ཡབ་མེས་བཞིན། །རྒྱལ་བའི་བསྟན་
པ་མཆོད་ལ་ལྟོས། །བླུན་པོས་སྔ་སྲོལ་བཟང་པོ་སྣུབ། །དེ་ཡིས་སྡུག་བསྔལ་དྲག་པོ་
འཐོབ། །རྒྱལ་པོ་འུ་དུམ་བཙན་གྱིས་ནི། །བསྟན་པ་སྣུབ་པའི་ཉེས་དམིགས་ལྟོས། །མཁས་
པས་ས་ཆེན་གང་གྱུར་ཀྱང༌། །ཉུང་བ་བཞིན་དུ་གདུང་བ་སྐྱེ། །རྒྱ་མཚོ་ནོར་བུས་གང་
ན་ཡང༌། །ཚོང་མགྲོན་ཚིམ་པ་མེད་ལ་ལྟོས། །བླུན་པོ་གཅིག་ལས་མེད་ན་ཡང་། །མང་
བ་བཞིན་དུ་ཉེས་སྐྱོན་ཆེ། །སྦལ་པ་རྨ་ཅན་གཅིག་གིས་ནི། །སྲོག་ཆགས་ཟླ་བོ་ཕུང་
ལ་ལྟོས། །མཁས་པ་གལ་ཏེ་ནོར་ན་ཡང༌། །ཅུང་ཟད་ཙམ་གྱི་མཐོ་དམའ་ཡིན། །ཆག་
ཚད་ཤེས་པའི་བཟོ་བོ་ཡིས། །ནོར་ཡང་སོར་གང་ཡིན་ཞེས་གྲགས། །བླུན་པོས་གལ་
ཏེ་ནོར་བ་ན། །ཚད་ལས་བརྒལ་བའི་མཐོ་དམན་འབྱུང